open-index/open-wikipedia-markdown huggingface dataset:
Dyrrhakhionin taistelu (1081)

**Dyrrhakhionin taistelu** käytiin 18. lokakuuta 1081 Bysantin valtakunnan ja Etelä-Italian normannien välillä Dyrrhakhionin kaupungin edustalla (nykyinen Durrës Albaniassa). Taistelussa Robert Guiscardin johtamat normannit kukistivat Bysantin keisari Aleksios I Komnenoksen johtaman armeijan.

Vuonna 1081 Apulian ja Calabrian herttua Robert Guiscardin johtama normanniarmeija nousi maihin Avlonassa (nykyinen Vlorë, Albaniassa) tavoitteenaan valloittaa alueita läntiseltä Balkanilta. Bysantin keisari Mikael VII Dukas oli aiemmin kihlauttanut poikansa Konstantinoksen Robertin tyttärelle Helenalle. Mikael oli kuitenkin syrjäytetty vuonna 1078, mistä Robert sai verukkeen hyökätä bysanttilaisia vastaan.

Kesäkuussa 1081 Robert ryhtyi piirittämään alueen pääkaupunkia Dyrrhakhionia, mutta menetti laivastonsa Bysantin liittolaisen Venetsian hyökättyä normanneja vastaan merellä. 18. lokakuuta Bysantin keisari Aleksios I Komnenoksen johtama armeija hyökkäsi normannien joukkoja vastaan kaupungin edustalla. Taistelu alkoi bysanttilaisten kannalta hyvin, kun Bysantin armeijan vasen siipi löi normannien oikean siiven pakoon. Bysanttilaiset ryhtyivät kuitenkin liian innokkaasti takaa-ajoon ja kärsivät tappion. Normannien ritarit löivät bysanttilaisten keskustan, jolloin koko Bysantin armeija kääntyi pakoon keisari Aleksioksen pystyessä vain vaivoin pakenemaan taistelusta. Bysanttilaiset kärsivät raskaita tappioita ja menettivät noin 5&nbsp;000 miestä, mukaan lukien suurimman osan taisteluun osallistuneesta varjagikaartista.

Taistelun jälkeen Robertin joukot valloittivat Dyrrhakhionin talvella 1082 ja etenivät Makedoniaan ja Thessaliaan. Robert joutui kuitenkin lähtemään Kreikasta Saksan kuningas Henrik IV:n hyökättyä hänen liittolaistaan paavi Gregorius VII:tä vastaan. Hän jätti sotaretken komennon pojalleen Bohemundille, joka taisteli aluksi menestykkäästi aiheuttaen useita tappioita Aleksioksen joukoille, kunnes keväällä 1083 Aleksios kukisti normannit Larissan edustalla käydyssä taistelussa. Bohemund joutui palaamaan takaisin Italiaan ja normannit menettivät kaikki valloituksensa Balkanilla. Syksyllä 1084 Robert hyökkäsi jälleen bysanttilaisia vastaan nousemalla maihin Korfussa ja kukistamalla venetsialaisten ja bysanttilaisten laivastot. Hän kuitenkin sairastui ja kuoli Kefaloniassa heinäkuussa 1085, jonka jälkeen hänen poikansa luopuivat sotaretkestä.

## Lähteet
*
* 
* 
* 

### Viitteet
Luigi Agazio

**Luigi Agazio** (19. syyskuuta 1807 – 1. helmikuuta 1887) oli italialainen roomalaiskatolinen piispa. Hänet nimitettiin Triventon hiippakunnan piispaksi 23. kesäkuuta 1854 ja vihittiin piispaksi 30. kesäkuuta. Hänet asetettiin virkaansa 27. elokuuta. Hän osallistui Vatikaanin ensimmäiseen kirkolliskokoukseen ja kuoli 79-vuotiaana helmikuussa 1887.

## Lähteet
Mario L. Baltazar

**Mario L. Baltazar** (1. syyskuuta 1926 Bayombong – 9. heinäkuuta 2012) oli filippiiniläinen roomalaiskatolinen prelaatti. Hänet vihittiin dominikaanien papiksi 8. maaliskuuta 1952 ja nimitettiin Batanesin ja Babuyan-saarten prelaatiksi 18. marraskuuta 1966. Hänet asetettiin tähän tehtävään 7. tammikuuta 1967, ja hän erosi tehtävästään vuonna 1995.

## Lähteet
Rayappu Joseph

**Rayappu Joseph** (; 16. huhtikuuta 1940 – 1. huhtikuuta 2021) oli srilankalainen roomalaiskatolinen piispa. Hänet vihittiin papiksi 13. joulukuuta 1967 ja nimitettiin Mannarin hiippakunnan piispaksi 6. heinäkuuta 1992. Piispaksi vihkiminen seurasi 20. lokakuuta. Pääkonsekraattorina toimi Thomas Savundaranayagam, jota avustivat François Robert Bacqué ja Nicholas Marcus Fernando.

## Lähteet
Thomas Savundaranayagam

**Thomas Savundaranayagam** (s. 13. heinäkuuta 1938) on srilankalainen roomalaiskatolinen piispa. Hänet vihittiin papiksi Jaffnan hiippakuntaan 21. joulukuuta 1963 ja nimitettiin Mannarin hiippakunnan piispaksi 24. tammikuuta 1981. Piispaksi vihkiminen seurasi 30. heinäkuuta. Pääkonsekraattorina toimi Jacob Bastiampillai Deogupillai, jota avustivat Nicholas Marcus Fernando ja Frank Marcus Fernando. Savundaranayagam nimitettiin Jaffnan piispaksi 6. heinäkuuta 1992.

## Lähteet
François Robert Bacqué

**François Robert Bacqué** (2. syyskuuta 1936 – 9. marraskuuta 2023) oli ranskalainen roomalaiskatolinen piispa ja katolisen kirkon diplomaatti. Hänet vihki papiksi Paul-Marie-André Richaud 1. lokakuuta 1966, ja hänet nimitettiin Gradiscan titulaariarkkipiispaksi sekä apostoliseksi pro-nuntiukseksi Sri Lankaan 17. kesäkuuta 1988. Piispaksi vihkiminen seurasi 3. syyskuuta. Pääkonsekraattorina toimi Agostino Casaroli, jota avustivat Marius-Félix-Antoine Maziers ja Thierry Romain Camille Jordan.

Bacqué nimitettiin apostoliseksi nuntiukseksi Dominikaaniseen tasavaltaan 7. kesäkuuta 1994 ja Alankomaihin 27. helmikuuta 2001. Hän jäi eläkkeelle joulukuussa 2011.

## Lähteet
Filippo Giannini

**Filippo Giannini** (9. toukokuuta 1923 – 10. helmikuuta 2012) oli italialainen roomalaiskatolinen piispa. Hänet vihittiin papiksi 15. kesäkuuta 1946 ja nimitettiin Rooman hiippakunnan vihkipiispaksi sekä Subaugustan titulaaripiispaksi 1. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.

Giannini jäi eläkkeelle 3. heinäkuuta 1998.

## Lähteet
Tero Pulkkinen

**Tero Pulkkinen** (s. 1969) on helsinkiläinen laulaja-lauluntekijä ja muusikko. 1990-luvun alussa hän aloitti yhteistyön Veli-Matti Järvenpään kanssa. Hän liittyi Los Olvidadokseen, jossa hän soitti kitaraa, mandoliinia, viulua, banjoa, kosketinsoittimia, haitaria sekä Tex-Mex-musiikille tyypillistä bajo sextoa. V-M Järvenpää Tex-Mex Quintetissä hän toimi myös laulusolistina.

Laulajana ja lauluntekijänä hän on levyttänyt Järvenpään soolo-albumien lisäksi oman yhtyeensä Vibraköörin kanssa. Hän on ollut mukana lauluntekijänä ja muusikkona myös Jorma Kääriäisen, Muskan, Niko Ahvosen, Topi Sorsakosken ja Eero Raittisen albumeilla. Raittisen kanssa hän on esiintynyt eri kokoonpanoissa vuosien varrella, viime vuosina lähinnä NEN-orkesterissa. Muita Tero Pulkkisen yhtyeitä ovat olleet muun muassa Ali ja Rosvot sekä Freud Marx Engels & Jung, johon hän liittyi vuonna 2009.
Hartmut Warkuß

**Hartmut Warkuß** (s. 1940, Breslau, Saksa) on saksalainen entinen teollinen muotoilija.

Warkuß kouluttautui kaivertajaksi 1950-luvulla. Iltaisin hän opiskeli metallitekniikkaa ja -muotoilua. Vuonna 1964 hän huomasi sanomalehdessä ilmoituksen, jossa Mercedes-Benz haki teollista muotoilijaa. Hän haki paikkaa, tuli valituksi ja työskenteli seuraavat kaksi vuotta Sindelfingenissä. Tämän jälkeen hän siirtyi töihin Fordille ja vuonna 1968 Audille. Vuonna 1976 hän otti vastuulleen Audin koko muotoiluosaston. Warkußin muotoilemat Audi 80- ja 100 -mallit tekivät Audin tunnetuksi muotoilulähtöisenä valmistajana.

Warkuß siirtyi Volkswagenille vuonna 1993 ja suunnitteli ensi töikseen Passat B5 sedan -mallin. Auton omaleimainen kattolinja miellytti ostavaa yleisöä ja vaikutti osaltaan siihen, että autosta tuli suuri menestys. Vuonna 1994 Detroitin autonäyttelyssä esiteltiin Warkußin muotoilema Concept 1 -tutkielma, josta kehitettiin New Beetle. Tämä vahvisti Volkswagenin asemaa Yhdysvaltain markkinoilla. Tätä seurasi Golf IV -projekti, johon Warkuß muotoili ajattoman näköisen korin tunnusomaisine C-pilareineen.

Vuonna 1999 Tokion autonäyttelyssä esiteltiin Warkußin suunnittelema Bugatti Veyron -tutkielma, joka on saanut osakseen arvostusta muotoilijoiden keskuudessa.

Warkuß jäi eläkkeelle vuonna 2003. Hänen vaikutustaan Volkswageniin pidetään merkittävänä.

## Lähteet
Liisa Rautiainen

**Kirsti Anna Eliisabet (Liisa) Rautiainen** (15. syyskuuta 1919 Kemi – 24. elokuuta 2018 Keminmaa) oli suomalainen kuvataiteilija ja kuvataideopettaja, joka tunnetaan lyijykynätöistään sekä suurikokoisista maalauksistaan.

Rautiainen aloitti opintonsa Taideteollisessa oppilaitoksessa Helsingissä vuonna 1949 ja valmistui 1952. 1960–1970-luvuilla Korolainen muodosti modernistisen Ryhmä Kemin yhdessä Nina Vanaksen, Harry Porkon, Lea Kaupin, Toivo Hoskarin ja Olavi Korolaisen kanssa. Eva-Johanna Mäkisen väitöstutkimuksessa häntä luonnehditaan Lapin taiteen uranuurtajaksi. Rautiaiselle myönnettiin taiteilijaeläke 1987 ja Lapin yliopiston kunniatohtorin arvo vuonna 1992. 

Tita Jänkälä on ohjannut Rautiaisesta kertovan 26 minuuttia pitkän dokumenttielokuvan *Toinen ovi*, joka valmistui vuonna 2010.

## Lähteet

## Aiheesta muualla
*Liisa Rautiaisen muistokirjoitus Helsingin Sanomissa
Badrinath (elokuva)

**Badrinath** () on vuonna 2011 ilmestynyt, V. V. Vinayakin ohjaama telugunkielinen elokuva. Elokuvan on tuottanut Allu Aravind, jonka poika Allu Arjun esittää pääosaroolia. Muissa keskeisissä rooleissa ovat Tamanna Bhatia ja Prakash Raj. Elokuva on dubattu tamiliksi ja malajalamiksi.

## Juoni

Badrinathin temppelin henkinen johtaja, guru Bhisma Narayan (Prakash Raj), antaa uskollisimmalle palvelijalleen Badrille (Allu Arjun) tehtäväksi suojella Taksilassa sijaitsevaa temppeliä. Temppeliin saapuu Alakananda-niminen nuori nainen (Tamanna Bhatia), joka on menettänyt uskonsa jumaliin. Badri käännyttää hänet takaisin uskoon, mutta joutuu siinä sivussa osalliseksi eeppiseen rakkaustarinaan. Guru Bhisma Narayan aikoo tehdä Badrista seuraajansa, ja Badri joutuu tekemään valinnan uskonnon ja rakkauden välillä.

## Rooleissa

## Musiikki
Elokuvan soundtrackin on säveltänyt M. M. Keeravani.

# 
# 
# 
# 
# 
# 
# 
# 
# 

## Lähteet

## Aiheesta muualla
*
TV Off

**TV OFF** on Helsingissä vuonna 2007 perustettu elektronista popmusiikkia soittava yhtye. Yhtyeen muodostavat Sara Marjoniemi ja Markku Mäkelä.

TV OFFin esikoisalbumi Music Machine julkaistiin toukokuussa 2010. Vuoden 2011 marraskuussa yhtye toimi lämppärinä yhdysvaltalaiselle alternative rock -yhtye 30 Seconds To Marsille Latviassa, Liettuassa ja Valko-Venäjällä .

## Jäsenet

* Sara Marjoniemi (laulu)
* Markku Mäkelä (kosketinsoittimet, kitara) 

## Diskografia
### Albumit

* 
* 

### Singlet ja EP:t

* *Music Machine EP* (Suomi, 2010)
* *Boogieman EP* (Iso-Britannia, 2009)

## Lähteet

## Aiheesta muualla

* Yhtyeen viralliset kotisivut 
* 
* YLE Areena: Live Yleisradion M1-studiossa 28.1.2010
Thierry Jordan

**Thierry Romain Camille Jordan** (s. 31. elokuuta 1943 Shanghai, Kiina) on ranskalainen roomalaiskatolinen arkkipiispa. Hänet vihittiin papiksi Versailles'n hiippakuntaan 17. joulukuuta 1966 ja nimitettiin Pontoisen hiippakunnan koadjuuttoripiispaksi 6. lokakuuta 1987. Piispaksi vihkiminen seurasi 13. joulukuuta. Pääkonsekraattorina toimi André Rousset, jota avustivat Louis-Paul-Armand Simonneaux ja René Pierre Louis Joseph Séjourné.

Jordanista tuli Pontoisen piispa 19. marraskuuta 1988. Hänet nimitettiin Reimsin arkkipiispaksi 20. heinäkuuta 1999.

## Lähteet
A Tonic for the Troops

**A Tonic for the Troops** on irlantilaisen The Boomtown Rats -yhtyeen toinen, vuonna 1978 julkaistu studioalbumi. Sen on tuottanut Robert John ”Mutt” Lange ja levy-yhtiö on Ensign Records.

Äänityksestä on huolehtinut Steven Douglas Brown. Albumi on äänitetty Hollannissa Relight-studioilla.

## Kappaleet

Kappaleiden tekoon ovat osallistuneet The Boomtown Rats -yhtyeen laulaja ja johtohahmo Bob Geldof, basisti Pete Briquette, rumpali Simon Crowe ja kosketinsoittaja Johnny Fingers.

#  (Geldof / Briquette / Crowe)
#  (Geldof)
#  (Geldof)
#  (Geldof)
#  (Geldof)
#  (Geldof / Fingers)
#  (Geldof)
#  (Geldof)
#  (Geldof)
#  (Geldof)
# 
# 
# 
# 

Laulujen musiikkikustantaja on Sewer Fire Hits / Zomba. Sanat on painettu LP-levyn suojakuoreen. Siinä on myös valokuvia yhtyeen kuudesta jäsenestä. Albumin otsikko mainitaan kappaleessa "She’s So Modern".

## Tuotantotiedot
* Tuottaja: Robert John ("Mutt", "Arrjay") Lange
* Insinöörit: Steven Douglas ("Stuff") Brown ja Tim Friese-Greene
* Äänityspaikka: Relight-studiot, Hollanti
* Kansitaide: Hothouse
* Maalaus: Chuck-Loyola, Hothouse
* Kansikuvat ja henkilökuvat: Fin Costello
* Valokuvat: Chalkie Davies, Fachtna O’Kelly

## Arviot
Erään arvostelun mukaan hyvän esikoisalbumin ja Suomen-vierailun yhteydessä pidetyn konsertin jälkeen tämä levy kuulostaa yllättävältä. Levy tuntuu ylituotetulta ja mahtipontiselta. Ylen määrin käytetyt ja luonnottomat taustalauluosuudet tuovat arvioijan mieleen Queen-yhtyeen ja muutoin muistumia on Sparksilta, Steve Milleriltä ja jopa Emerson, Lake & Palmerilta. Yhtye on kehittynyt musiikillisesti ja se soittaa hyvin ja tarkasti, välillä kuitenkin ponnettomasti. Bob Geldofin sävellykset ovat monipuolisia, jopa loistavia, ja sanoituksissa on terävyyttä. Hänen laulutavastaan on hiottu pois raakuutta. Levy on arvioijan mielestä hyvä puutteineenkin.

## Singlet
Albumilta on julkaistu single *She’s So Modern* / "Lying Again" (Ensign ENY 13). Tyyliltään nimikappale muistuttaa arvioijan mielestä yhtyeen esikoissingleä *Looking After No. 1*. Sanoitus on "lällätystä" ja Bob Geldof on alkanut muistuttaa Bryan Ferrya. Tanssittava nimikappale on taidokasta "huipputason energiarockia" ja single kokonaisuudessaan "hyvää käyttörockia".

Muut albumilta julkaistut singlet ovat *Like Clockwork* ja *Rat Trap*.

## Lähteet
* The Boomtown Rats LP *A Tonic for the Troops* (Ensign Records ENVY 3) 1978

### Viitteet
Artemio

**Artemio** eli **Florindo Eleuterio Flores-Hala** (s. 8. syyskuuta 1961 San Juan de Siguas, Arequipan alue, Peru) on perulaisen ja ideologialtaan kommunistisen sissijärjestö Loistavan polun johtaja.

Helmikuussa 2012 Perun hallituksen joukot pidättivät Artemion viidakossa. Presidentti Ollanta Humala ehti antaa tiedotuksen Artemion kuolemasta, kunnes selvisi, että tämä oli säilynyt hengissä vaikkakin vakavasti haavoittuneena. Perun poliisi oli jo vuosien ajan yrittänyt saada Artemion kiinni, ja vuonna 2010 Yhdysvallat oli luvannut viiden miljoonan dollarin palkkion tiedoista, joiden avulla hänet saataisiin pidätettyä. Joulukuussa 2011 Artemio oli kertonut, että hänellä oli käytössään enää 150 sissiä, ja sanonut haluavansa saada aikaan tulitauon Perun hallituksen kanssa.

Elämänsä aikana Artemio on käynyt lähellä kuolemaa useita kertoja. Esimerkiksi 1986 hän säilyi hengissä neljästä ampumahaavasta huolimatta.

## Lähteet
Jun’ya Ishigami

**Jun’ya Ishigami** (, s. 1974) on japanilainen nuoren polven arkkitehti. Hänet tunnetaan muun muassa hyvin ohuista ja kevyistä, eteerisen läpinäkyvistä rakenteista ja installaatioista.

Ishigami valmistui Tokion taideyliopistosta vuonna 2000. Hän työskenteli Kazuyo Sejiman ja Ryūe Nishizawan SANAA-toimistolle, mutta vuonna 2004 hän perusti oman ”junya.ishigami+associates”-nimisen toimistonsa Tokioon. Hänen teoksiaan on sittemmin esitelty kansainvälisesti esimerkiksi Venetsian biennaalissa vuosina 2008 ja 2010, jolloin hän voitti tapahtuman Kultainen leijona -pääpalkinnon. Hänen minimalistiset teoksensa liikkuvat arkkitehtuurin ja taiteen välimaastossa leikkien mittakaavan, aistien ja materiaalien kanssa. 

Ishigamin suunnittelemiin installaatiohin kuuluvat muun muassa ”Table” (2005), hyvin ohut, värähtelevä ja ilmassa kelluvalta vaikuttava suuri pöytä, Tokion modernin taiteen museon aulaan rakennettu ”Balloon” (2007), valtava heliumilla täytetty, ilmassa kelluva alumiinikuutio ja Venetsian biennaaliin vuonna 2008 toteutettu kasvihuoneiden ja suurten piirrosten sarja ”Extreme Nature: Landscape of Ambiguous Spaces”. Hänen ensimmäinen toteutettu rakennuksensa oli Kanagawa kōka daigaku -yliopiston opiskelijoille tarkoitettu KAIT Workshop -tila. Avoimen, lasiseinäisen ja neliömäisen tilan kattoa kannattelee 305 ohutta, epäsäännöllisesti aseteltua viisi metriä korkeaa pilaria. 

## Lähteet

## Aiheesta muualla
*junya.ishigami+associates
*Architecture in Exhibition: Junya Ishigami ArtIt. 
*Junya Ishigami: Architecture of Air; Serpentine Gallery Pavilion 2011 – review The Guardian. 
*Thursday Feature: Junya Ishigami InkedInBlack.
Ardent-luokka (hävittäjä)

**Ardent-luokka** oli Britannian Kuninkaallisen laivaston torpedovenehävittäjäluokka (), jonka alukset valmisti John I. Thornycroft and Companyn valmistama ja se oli aseistusta lukuun ottamatta identtinen telakka Daring-luokan alusten kanssa. Alusten torpedoputket asennettiin kääntyviin telineisiin savuhormien rinnalle.

## Alukset

## Lähteet

*
*
*
*

### Viitteet
The Return of Swamp Thing

**The Return of Swamp Thing** on vuonna 1989 ensi-iltansa saanut scifi-kauhukomediaelokuva ja jatko-osa elokuvalle *[[Swamp Thing – mies suolta]]*. Elokuvan pääosia esittävät Louis Jourdan, Heather Locklear, Dick Durock, Sarah Douglas, Ace Mask, Monique Gabrielle ja Daniel Emery Taylor. Elokuvan on ohjannut Jim Wynorski. Elokuva oli taloudellinen floppi ja voitti Razzie-palkinnon huonoimmasta naispääosasta.

## Lähteet

## Aiheesta muualla
* 
*
HMS Dainty (D108)

**HMS Dainty** (viirinumero D108) oli Britannian kuninkaallisen laivaston Daring-luokan hävittäjä.

## Valmistus

Alus tilattiin 24. tammikuuta 1945 J. Samuel White and Companylta Cowesista, missä köli laskettiin 17. joulukuuta 1945. Alus laskettiin vesille 16. elokuuta 1950 ja valmistui 26. helmikuuta 1953.

## Palvelus
Telakalta alus luovutettiin 20. tammikuuta 1953 vastaanottotesteihin, jolloin se oli Portsmouthin tukikohdan komentajan alaisuudessa. Testien päätyttyä alus sijoitettiin reserviin Cowesiin, josta se siirrettiin edelleen Välimeren laivaston Daring-luokan aluksista koottuun numeroimattomaan laivueeseen. Alus määrättiin 7. joulukuuta 1955 reserviin varaosiksi siirrettäväksi. Alus palautettiin hetkeksi palvelukseen 8. helmikuuta 1956 Sleeping Beauty -harjoituksen ajaksi. Alus palautettiin reserviin 18. huhtikuuta. Vuoden lopulla alus palautettiin Välimeren laivastoon muodostettuun Daring-luokan aluksista muodostettuun osastoon ja luokiteltiin 2. lokakuuta 1957 hävittäjäksi.

Alus kolaroi 2. huhtikuuta 1958 *[[HMS Solebay (D70)|HMS Solebayn]]* kanssa vaurioituen lievästi. Alus siirrettiin 16. huhtikuuta Plymouthin komentajan alaisuuteen ja luovutettiin telakalle korjattavaksi. Aluksen taaemmat torpedoputket poistettiin ja niiden tilalle rakennettiin majoitustiloja. Alus palasi palvelukseen 20. tammikuuta 1959 ja siirrettiin 10. toukokuuta Välimeren laivaston 2. hävittäjälaivueeseen. Alus siirrettiin 21. marraskuuta 1960 Devonportin alaisuuteen telakointia varten. Sen modernisointi oli peruutettu 18. marraskuuta ja alus huollettiin Portsmouthissa 3. syyskuuta 1962 - 29. toukokuuta 1964.

Palvelukseen palattuaan ja läpäistyään koeajot alus siirrettiin 20. lokakuuta 1964 Portsmouthissa reserviin. Indonesian kriisin alettua Amiraliteetti päätti korvata *[[HMS Cavendish (R15)|HMS Cavendishin]]* 23. saattajalaivueessa *Daintyllä*, joten alus palautettiin  17. maaliskuuta 1965 Portsmoouthissa palvelukseen. Alus oli Välimerellä lukuun ottamatta neljän kuukauden jaksoa Länsi-Intiassa talvella 1965-1966 ennen siirtoaan Kaukoitään. Alus otettiin huhtikuussa 1967 palvelukseen Kotilaivastossa ja Länsi-Intiassa sekä lopulta yhdeksän kuukautta Kaukoidässä ennen paluuta Britteinsaarille 31. heinäkuuta 1969. Alus oli päätetty sijoittaa poistolistalle ja sen ilmoitettiin olevan huonossa kunnossa. Alus myytiin 1. helmikuuta 1971 Shipbreaking (Queensborough) Limitedille romutettavaksi ja saapui Cairn Ryaniin romuttamista varten vielä helmikuun aikana.

## Lähteet
*
*
*

### Viitteet
HMS Decoy (D106)

**HMS Decoy** (viirinumero D106) oli Britannian kuninkaallisen laivaston Daring-luokan hävittäjä.

## Valmistus

Alus tilattiin Yarrow and Companyltä Glasgow’sta, missä köli laskettiin 22. syyskuuta 1946. Alus laskettiin vesille 29. maaliskuuta 1949 ja valmistui 28. huhtikuuta 1953.

## Palvelus
Valmistumisen jälkeen alus oli koeajoissa, kunnes se otettiin palvelukseen 25. toukokuuta. Alus liittyi 6. syyskuuta Välimeren laivastoon, missä se oli seuraavat kolme vuotta. Alus luokiteltiin 27. elokuuta 1957 uudelleen hävittäjäksi ollen syyskuusta 1957 heinäkuuhun 1958 Välimeren laivaston 5. hävittäjälaivueessa. Aluksen modernisointi vahvistettiin 4. kesäkuuta 1958, mihin lisättiin 29. lokakuuta Seacat-ohjusten asentaminen. Alus sijoitettiin 9. joulukuuta Plymouthin komentajalle varastojen tyhjentämiseksi. Modernisointi alkoi 2. helmikuuta 1959. Modernisoinnissa aluksen torpedoputket poistettiin.

Alus palautettiin 8. heinäkuuta 1960 palvelukseen koeajoja varten, minkä jälkeen se testasi SeaCat ohjuksia 1. syyskuuta 1960 - 1. syyskuuta 1961. Alus törmäsi 22. helmikuuta 1961 Devonportissa laituriin. Alus jatkoi koeajoja ja järjestelmätestauksia heinäkuusta 1961 - heinäkuuhun 1962. Aluksen tehtävä koealuksena päättyi lokakuussa 1962, jolloin se siirrettiin huollettavaksi. Aluksen koealuksena käyttämät järjestelmät poistettiin ja messikansipalautettiin entiselleen.

Huhtikuussa 1963 alus palautettiin palvelukseen ja oli kaksi seuraavaa vuotta 21. saattajalaivueessa Kotilaivastossa ja Länsi-Intiassa huhtikuusta 1964-helmikuuhun 1965, missä se korvasi *HMS Whirlwindin*. Oltuaan helmikuusta maaliskuuhun 1965 huollossa Portsmouthissa alus siirrettiin reserviin.

Elokuussa 1967 alus palautettiin palvelukseen. Se oli lokakuusta 1968 - syyskuuhun 1969 Kaukoidässä. Alus poistettiin palveluksesta maaliskuussa 1970. Alus hinattiin 11. maaliskuuta 1970 Cammell Lairdille Birkenheadiin modernisoitavaksi. Alus myytiin 1. kesäkuuta 1970 sisaraluksensa *[[HMS Diana (D126)|HMS Dianan]]* kanssa Perun laivastolle. Sopimus modernisoinnista oli tehty jo 13. marraskuuta 1969 ja muutostyöt saatiin päätökseen 1973.

## Perun laivasto

Alus nimettiin huhtikuussa 1973 ennen palvelukseen ottoa Angamosin taistelussa kaatuneen Diego Ferrén mukaan *BAP Ferréksi*. Modernisoitaessa aluksen etumasto muutettiin asennettaessa Plesseyn AWS-1 ilmavalvontatutka. Lisäksi alukselle asennettiin kahdeksan MM38 Exocet -ohjuksen laukaisualustaa.

Alukselta poistettiin 1975–1976 SIMAn telakalla Callaossa Squid-sukellusveneentorjuntaheitin ja sen takakannelle rakennettiin helikopterikenttä. Samalla telakalla alukselle asennettiin 1977–1978 kaksi kaksiputkista OTO Melara 40 mm L70 DARDO -tykkitornia sekä niihin AESN NA-10 -tulenjohtojärjestelmä sekä AESN RTN-10X -tulenjohtotutka. Alus poistettiin palveluksesta 13. heinäkuuta 2007.

## Lähteet
*
*
*

### Viitteet
Gibson Sonex

**Sonex** oli vuonna 1980 esitelty Gibson-sähkökitara. Hinnastossa se sijoittui kaikkein halvimmaksi, ja korvasi Gibsonin katalogissa Marauderin ja S-1:n. Sonex-malleja oli neljä: Deluxe, Standard, Custom ja Artist. Sonex-mallien tuotanto lopetettiin jo 1980-luvun alkupuolella. 

Sonexin runko on litteä ja rungon takaosa S-1:n ja Marauderin tapaan Les Paulia laakeampi. Se valmistettiin synteettisestä Resonwood -materiaalista. Kustannusten laskemiseksi ja useimmista Gibsoneista poiketen Sonexin kaula oli pultattu kiinni runkoon. Standard- ja Custom -malleissa oli mustavalkoiset "Dirty Fingers" -humbuckermikrofonit kuorettomina. 

Suomalaisista artisteista Gibson Sonexia käytti 80-luvulla keikkakitaranaan Irwin Goodman .

## Lähteet
Kontukimalainen

**Kontukimalainen** (*Bombus terrestris*) on kimalaisten sukuun kuuluva mesipistiäislaji.

Kontukimalainen on kimalaiseksi melko suurikokoinen. Sen selkäpuolella on kaksi tummankeltaista raitaa, sillä etuselkä ja takaruumiin toinen selkäkilpi ovat keltaiset.

Se on helppo sekoittaa *Bombus*-alasuvun muihin lajeihin, ennen kaikkea mantukimalaiseen (*Bombus lucorum*), isokimalaiseen (*Bombus magnus*) sekä kangaskimalaiseen (*Bombus cryptarum*). Myös melanistisia kontukimalaisia esiintyy.

## Esiintymisalue
Kontukimalaisen luontainen esiintymisalue ulottuu Välimereltä Britteinsaarille ja Pohjois-Skandinaviaan. Suomessa laji on havaittu ensimmäisen kerran vuonna 1994 pääkaupunkiseudulla. Se on levinnyt Etelä- ja Keski-Suomessa ja tavattu Oulun korkeudelle asti. Laji luokitellaan Suomessa vakiintuneeksi vieraslajiksi. Kontukimalaista on kuitenkin siirretty muun muassa Britanniasta Uuteen-Seelantiin ja kasvihuonetuotannon pölyttäjäksi muun muassa Japaniin. Sitä esiintyy jopa Marokon kuumassa ja kuivassa ilmastossa.

## Elintavat
Kontukimalainen pesii maahan. Pesässä saattaa olla jopa 350 kimalaista. Emot heräävät aikaisin keväällä, Suomessa pajujen kukinta-aikaan.

## Lähteet

## Aiheesta muualla
*Vieraslajit: Kontukimalainen (''Bombus terrestris'')
*Ötökkätieto: Kontukimalainen (''Bombus terrestris'')
*ITIS: ''Bombus terrestris'' 
*UniProt: Taxonomy -  Bombus terrestris (Buff-tailed bumblebee) (Apis terrestris) 
*Centre for Agriculture and Biosciences International (CABI): Bombus terrestris (bumble bee) 
*Pherobase: Semiochemicals of Bombus terrestris, the Buff-tailed bumblebee
HMS Daring (D05)

**HMS Daring** (viirinumero D05) oli Britannian kuninkaallisen laivaston Daring-luokan hävittäjä.

## Valmistus

Alus tilattiin Swan, Hunter and Wigham Richardsonilta Tynejoen varrelta, missä köli laskettiin 29. syyskuuta 1945. Moottorin toimitti Wallsend Slipway and Engineering Company. Alus laskettiin vesille 10. elokuuta 1949 ja valmistui 8. maaliskuuta 1952.

## Palvelus
Uransa alussa alus oli Välimeren laivastossa ja Kotilaivastossa. Se osallistui Kreikan maanjäristyksen pelastustöihin ja Egyptin vastaisiin sotatoimiin maan vallattua Suezin kanavan 1956.

## Päälliköt
Aluksen päälliköinä olivat:
*Vernon John St. Clair-Ford 8. maaliskuuta - 18. elokuuta 1952
*E. Hale 1952
*J. L. Rathbone 1952
*P. D. Gick lokakuu 1952 - 25. helmikuuta 1954
*E. A. Blundell 25. helmikuuta - elokuu 1954
*Graham James Balfour marraskuu 1956 - lokakuu 1958
*C. P. Mills 2. tammikuuta 1959 - joulukuu 1960
*reservissä joulukuu 1960 - huhtikuu 1963
*huollossa huhtikuu 1963 - joulukuu 1966
*J. de B. Suchlick helmikuu 1966 - 9. lokakuuta 1968

## Lähteet
*
*
*

### Viitteet
Tanja Savitševa

**Tanja Savitševa** (, koko nimeltään *Tatjana Nikolajevna*, Татья́на Никола́евна; 23. tammikuuta 1930 Pihkovan alueen Outovan piirin Dvorištši – 1. heinäkuuta 1944 Gorkin alueen Šatki) oli Leningradin Vasilinsaaren toisella linjalla asunut koulutyttö. Hänen Leningradin piirityksen aikana tekemänsä päiväkirjamerkinnät ovat järkyttävä dokumentti sodan kauhuista.

Leningradin syyskuussa 1941 alkanut piiritys aiheutti nopeasti inhimillisen katastrofin. Julkinen liikenne ja sähkönjakelu asuintaloihin keskeytyi joulukuussa 1941. Keskuslämmitys, vedenjakelu ja viemärit lakkasivat toimimasta tammikuun 1942 kovissa pakkasissa. Ruokapulan takia joulukuussa kuoli nälkään 53&nbsp;000 ja tammi-helmikuussa noin 200&nbsp;000 kaupunkilaista. Tammikuuhun 1943 asti jatkuneessä piirityksessä kuoli nälkään virallisten tietojen mukaan kaikkiaan 641&nbsp;000 henkeä, historioitsijoiden mukaan vähintään 800&nbsp;000. Pommituksissa kuoli noin 17&nbsp;000 ja haavoittui 34&nbsp;000 siviiliä.

Tanja Savitševan muistivihkoon tekemät lyhyet merkinnät kertovat hänen perheenjäsentensä kohtalosta:

»Ženja kuoli 28. joulukuuta klo 12.30 aamulla 1941Mummo kuoli 25. tammikuuta klo 3 päivällä 1942Lera kuoli 17. maaliskuuta klo 5 aamulla 1942Vasja-setä kuoli 13. huhtikuuta klo 2 yöllä 1942Ljoša-setä kuoli 10. toukokuuta klo 4 päivällä 1942Äiti 13. toukokuuta klo 7.30 aamulla 1942Savitševit ovat kuolleetKaikki ovat kuolleetVain Tanja on jäljellä»

Äidin kuoltua Tanja joutui lastenkotiin. Elokuussa 1942 hänet evakuoitiin Gorkin alueelle, jossa hän kuoli elimistön surkastumisen jälkiseurauksiin. Muistivihkon kopio on näytteillä Pietarissa Piskarjovkan hautausmaan paviljongissa.

Vuonna 1971 löydetty asteroidi 2127 Tanya on nimetty hänen mukaansa.
## Lähteet
Jyrki Hilpelä

**Jyrki Hilpelä** (s. 1948) on Itä-Suomen yliopiston yliopistonlehtori ja Helsingin ja Turun yliopistojen dosentti. Hilpelä on opiskellut Turun yliopistossa filosofiaa ja yhteiskuntatieteitä. Hän väitteli 1986 filosofiassa Jyväskylän yliopistossa.

## Työhistoria

Jyrki Hilpelä aloitti Joensuun korkeakoulun käyttäytymistieteiden metodologian yliassistenttina 1974. Sittemmin hän on toiminut käytännöllisen filosofian vt.apulaisprofessorina, kasvatustieteen ma.professorina sekä vt. yliopistonlehtorina Joensuun yliopistossa ja fuusion jälkeen Itä-Suomen yliopistossa. Hänen julkaisunsa käsittelevät erityisesti sivistystä, valistusta, saksalaista kasvatusajattelua ja koulutuspolitiikkaa. Mm. Eero Ojanen julkaisi Helsingin Sanomissa myönteisen arvion Hilpelän väitöskirjasta Filosofia kritiikkinä (1986). 

Jyrki Hilpelä toimi Suomen kasvatustieteellisen seuran Kasvatus-aikakauskirjan päätoimittajana vuodesta 2007 vuoteen 2011. Lehden pääkirjoituksissa näkyi Hilpelän terävän kynän jälki.

## Lähteet
* Jyrki Hilpelä Kasvatuksen uudeksi päätoimittajaksi.  Koulutuksen tutkimuslaitoksen tiedote 16.1.2007

### Viitteet
British Academy Film Awards 2012

Vuoden **2012 [[British Academy Film Awards]] -palkinnot**, lyhyemmin BAFTA-palkinnot, jaettiin 12. helmikuuta 2012 Royal Opera House -oopperatalossa Lontoossa. Stephen Fry juonsi seremonian. Hän on juontanut seremonian aikaisemmin vuosina 2001–2006. Eniten palkintoja voitti elokuva *[[The Artist]]*. Jean Dujardin ja Meryl Streep palkittiin parhaina näyttelijöinä. Vuoden parhaaksi brittiläiseksi elokuvaksi nimettiin *[[Pappi, lukkari, talonpoika, vakooja (elokuva)|Pappi, lukkari, talonpoika, vakooja]]*.

Palkintoja pidetään hyvinä suunnannäyttäjinä helmikuun lopussa jaettavia Oscar-palkintoja ajatellen.

## Voittajat ja ehdokkaat
Voittajat on listattu ensimmäisenä ja **tummennettu**.

## Lähteet
HMS Defender (D114)

**HMS Defender** (viirinumerot I47 ja D114) oli Britannian kuninkaallisen laivaston Daring-luokan hävittäjä, joka piti alun perin nimetä *HMS Dogstariksi*. Se nimettiin uudelleen huhtikuussa 1946.

## Valmistus

Alus tilattiin 16. helmikuuta 1945 Alexander Stephen and Sonsilta Greenockista, missä köli laskettiin 22. maaliskuuta 1946. Alus laskettiin vesille 27. heinäkuuta 1950 ja valmistui 5. joulukuuta 1952.

## Palvelus
Alus liitettiin Kaukoidän laivastoon, jossa se oli lokakuussa 1953 Japanissa Yhdysvaltain laivaston mukana osana 5. risteilijäviirikköä ennen liittymistään 1954 Välimeren laivaston Daring-osasto A:han. Alus oli huollettavana, mistä se palasi palvelukseen 14. kesäkuuta 1955 ollen sekä Koti- että Välimeren laivastoissa. Se osallistui marraskuussa 1956 *[[HMS Daring (D05)|HMS Daringin]]* kanssa Suezin kanavan vallanneen Egyptin vastaisiin sotatoimiin.

Alus osallistui Malesian kriisiin, jolloin se ampui Johorin alueen kohteita. Se osallistui Kyproksen EOKA-terroristijärjestön etsintään.

Alus luokiteltiin 2. lokakuuta 1957 hävittäjäksi jatkaen palvelustaan 2. hävittäjälaivueessa, kunnes se poistettiin 17. helmikuuta 1958 palveluksesta ja siirrettiin Chathamin telakalle. Telakalla aluksen taaemmat torpedoputket poistettiin ja rakennettiin lisää majoitustiloja. Huoltoa seuranneiden koeajojen päätyttyä alus palasi 30. huhtikuuta 1959 palvelukseen Välimeren laivaston 2. hävittäjälaivueeseen, josta se palasi kotivesille huhtikuussa 1960. Alus poistettiin palveluksesta tammikuussa 1961.

Alus oli Chathamissa reservissä vuoteen 1965, jona aikana se siirrettiin 2. huhtikuuta 1962 Chathamin telakalle modernisoitavaksi, jolloin sen etummaiset torpeodputket poistettiin ja alukselle asennettiin tyypin 903 tulenjohtotutka. Se palasi telakalta 1963. Amiraliteetti ilmoitti 9. joulukuuta 1964 aluksen korvaavan 23. saattajalaivueessa *[[HMS Diamond (D35)|HMS Diamondin]]*. *Defender* palasi palvelukseen maaliskuussa 1965.

Alus oli Koti- ja Välimeren laivastossa lukuun ottamatta talvea 1966-1967, jolloin se oli valmiustehtävissä Karibialla, kun Saint Vincentillä oli levotonta. Alus oli 1967 suojaamassa laivasto-osastoa sukellusveneiltä, kun brittijoukot vetäytyivät Adenista. Se kolaroi 13. lokakuuta 1967 lievästi *[[Hr. Ms. Holland]]in* kanssa Portsmouthissa. Vaurioiden korjaaminen vei ainoastaan 40 puntaa ja aluksen miehistöä vastaan ei nostettu syytteitä. Alus palasi Britteinsaarille, jossa se poistettiin palveluksesta Devonportissa elokuussa 1969 ja sijoitettiin syyskuussa poistolistalle. Sen kaikki käyttökelpoinen poistettiin ja alus myytiin 10. toukokuuta 1972 romutettavaksi G. A. White and Companylle St. David's Harbouriin ja romutettiin Inverkeithingissä.

## Päälliköt
Aluksen päälliköinä olivat:
*Joseph Charles Cameron Henley 1954-1955
*Hardy 1956
*Geoffrey Harry Carew-Hunt 1959-1960
*George Vallings 1967-1970

## Lähteet
*
*
*

### Viitteet
Pinter

**Pinter** tai **Pintér** on muun muassa seuraavien henkilöiden sukunimi:

* Ádám Pintér (s. 1988), unkarilainen jalkapalloilija
* Béla Pintér (s. 1946), unkarilainen teatteriohjaaja
* Friedrich Pinter (s. 1978), itävaltalainen ampumahiihtäjä
* Harold Pinter (1930-2008), englantilainen näytelmäkirjailija, käsikirjoittaja, näyttelijä, teatterinjohtaja, runoilija ja poliittinen vaikuttaja, Nobelin kirjallisuuspalkinnon saaja
Kuoppala

**Kuoppala** voi tarkoittaa seuraavia:

## Paikkoja
* Kuoppala, kylä Pylkönmäellä
* Kuoppala, kylä Alahärmässä
* Kuoppalan linnavuori, mahdollinen linnavuori Kouvolan (aik. Anjalankosken) Enäjärvellä

## Henkilöitä
* Ahti Kuoppala (1930–2023), näyttelijä
* Alexander Kuoppala (s. 1974), Children of Bodom -yhtyeen kitaristi
* Hanna Kuoppala (s. 1975), jääkiekkoilija
* Helvi Kuoppala (1916–1993), kirjailija
* Ida Kuoppala (s. 2000), suomalainen jääkiekkoilija
* Ismo Kuoppala (s. 1975), jääkiekkoilija
* Juho Kuoppala (1873–1946), liikemies, taloustirehtööri ja herännäisyyden johtohenkilö
* Jussi Kuoppala (1911–1993), suomalainen teologian tohtori, päätoimittaja ja Herättäjä-Yhdistyksen toiminnanjohtaja
* Jussi Kuoppala (s. 1974), suomalainen jalkapalloilija
* Jutta Kuoppala (s. 2000), suomalainen pesäpalloilija
* Juulia Kuoppala (s. 2000), suomalainen pesäpalloilija
* Köpi Kuoppala (s. 1971), suomalainen pesäpalloilija
* Mikko Kuoppala (s. 1981), suomalainen rap-artisti Pyhimys.
* Riikka Kuoppala (s. 1980), suomalainen oikeusnotaari ja kuvataiteilija
* Väinö Kuoppala (1914–1963), Kokoomuksen kansanedustaja.
Långbacka

**Långbacka** voi tarkoittaa seuraavia:

## Paikannimi
* Pitkämäki (), kaupunginosa Turussa

## Sukunimi
* Gustav Långbacka (s. 1984), suomalainen jalkapallomaalivahti
* Jan Långbacka (s. 1968), suomalainen jääkiekkoilija
* Mats Långbacka (s. 1963), suomenruotsalainen näyttelijä
* Mikael Långbacka (s. 1959), suomalainen bassopasunisti
* Ralf Långbacka (1932−2022), suomenruotsalainen teatteri- ja elokuvaohjaaja ja -käsikirjoittaja
* Runar Långbacka (1905–1970), suomenruotsalainen kirjailija, raittius- ja rauhanliikkeen vaikuttaja
* Ulf Långbacka (s. 1957), suomenruotsalainen säveltäjä.
Motorola Xoom

**Motorola Xoom** on Motorolan valmistama tabletti. Alun perin siinä on Android 3.0 -käyttöjärjestelmä. Sen voi päivittää Android 4.0:aan. Myöhemmin on julkaistu Xyboard eli Xoom 2. Paketin mukana tulee kynä ja tablettiin voi ostaa lisävarusteita, kuten näppäimistön.

## Lähteet
Yksinäinen ratsastaja (vuoden 1981 elokuva)

**Yksinäinen ratsastaja** (engl. *The Legend of the Lone Ranger*) on vuonna 1981 julkaistu lännenelokuva, joka perustuu George W. Trendlen ja Fran Strikerin luomaan tarinaan hahmosta Yksinäinen ratsastaja. Elokuvan pääosia esittävät Klinton Spilsbury, Michael Horse, Christopher Lloyd, Jason Robards, John Bennett Perry, John Hart, Richard Farnsworth, Lincoln Tate ja Ted Flicker. Elokuvan on ohjannut William A. Fraker. Elokuva teki tappiota ja voitti kolme Razzie-palkintoa huonoimmasta miespääosasta, huonoimmasta uudesta tähdestä ja huonoimmasta musiikista.

## Lähteet

## Aiheesta muualla

* 
* 
*
Painostus (elokuva)

**Painostus** () on vuonna 1973 ensi-iltansa saanut draamaelokuva, joka perustuu John Hopkinsin vuonna 1968 kantaesitettyyn näytelmään *This Story of Yours*. Elokuvan pääosia esittävät muun muassa Sean Connery, Trevor Howard, Vivien Merchant, Ian Bannen, Peter Bowles, Derek Newark, Ronald Radd, John Hallam, Richard Moore ja Anthony Sagar. Elokuvan on ohjannut Sidney Lumet.

Elokuvassa kuulusteleva poliisi (Connery) erehtyy tappamaan inhoamansa lastenraiskaajan ja joutuu sitten perustelemaan tekoaan itselleen ja yhteiskunnalle.

## Arvioita
*[[Video-opas|Video-oppaassa]]* vuodelta 1994 Bello Romano kuvaa *Painostusta* tiivistunnelmaiseksi, lähes hysterian partaalle kiihtyväksi psykologiseksi draamaksi. Hän antaa elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Lumijyvänen

**Lumijyväset** ovat pieniä, valkoisia, läpinäkymättömiä lumihitusia. Niitä sataa sumusta tai matalalla olevasta paksusta sumupilvestä samanlaisissa säätiloissa kuin tihkusadetta. Ne eivät sataessaan kimpoa kovasta alustasta eivätkä maahan osuessaan rikkoudu. Lumijyväset ovat yleensä pitkänomaisia tai litistyneitä, ja niiden läpimitta ainakin johonkin suuntaan on alle 1 mm. Ne muistuttavatkin mannaryynejä. Lumijyvässateella lämpötila on yleensä 0…-10 °C.

Lumijyvästen METAR-koodi on **SG**.

## Katso myös

* Lumirae

## Lähteet
Prakash Raj

**Prakash Raj** (syntyjään **Prakash Rai**; s. 26. maaliskuuta 1965 Bangalore, Karnataka, Intia) on intialainen näyttelijä, joka on näytellyt, ohjannut ja ollut tuottajana useassa kannadan-, tamilin-, telugun-, hindin- ja malajalaminkielisessä elokuvassa. Hänen tuotantoyhtiönsä on Duet Movies. Erityisesti Prakash Raj tunnetaan antagonistisista rooleistaan kannadan-, tamilin- ja telugunkielisissä elokuvissa ja näistä rooleista hän on saanut myös paljon palkintoja. Vuonna 2009 hän voitti Intian parhaan näyttelijän kansallisen elokuvapalkinnon elokuvassa *[[Kanchivaram]]* näyttelemästään roolista.

## Valikoitu filmografia
* *[[Bombay (elokuva)|Bombay]]* (1995)
* *[[Iruvar]]* (1997)
* *[[Chirutha]]* (2007)
* *[[Jalsa]]* (2008)
* *[[Parugu]]* (2008)
* *[[Badrinath (elokuva)|Badrinath]]* (2009)
* *[[Orange (elokuva)|Orange]]* (2010)
* *[[Dabangg 2]]* (2012)
* *[[Bhaag Milkha Bhaag]]* (2013)
* *[[Zanjeer (vuoden 2013 elokuva)|Zanjeer]]* (2013)
* *[[Raajakumara]]* (2017)
* *[[K.G.F: Chapter 2]]* (2022)
* *[[Ponniyin Selvan: I]]* (2022)

## Palkintoja
### Kansalliset elokuvapalkinnot
* 1998 – Parhaan sivuosanäyttelijän kansallinen elokuvapalkinto tamilinkielisestä elokuvassa *[[Iruvar]]*.
* 1999 – Tuomariston erikoispalkinto suorituksesta telugunkielisessä elokuvassa *[[Anthapuram]]*.
* 2003 – Tuomariston erikoispalkinto rooleista tamilinkielisessä elokuvassa *[[Dhaya]]* ja telugunkielisessä elokuvassa *[[Khagdam]]*.
* 2009 – Kansallinen elokuvapalkinto parhaasta näyttelijästä tamilinkielisestä elokuvasta *[[Kanchivaram]]*.
* 2011 – Parhaan elokuvan kansallinen elokuvapalkinto kannadankielisestä elokuvasta *[[Puttakkana Highway]]*, jossa Prakash Raj oli tuottajana.

### Filmfare Awards South -palkinnot
* 2002 – Parhaan telugusivuosanäyttelijän Filmfare Awards South -palkinto elokuvasta *[[Nuvve Nuvve]]*.
* 2003 – Parhaan telugusivuosanäyttelijän Filmfare Awards South -palkinto elokuvasta *[[Tagore (elokuva)|Tagore]]*.
* 2004 – Parhaan tamilikonnan Filmfare Awards South -palkinto elokuvasta *[[Ghilli]]*.
* 2005 – Parhaan tamilikonnan Filmfare Awards South -palkinto elokuvasta *[[Sivakasi (elokuva)|Sivakasi]]*.
* 2009 – Parhaan tamilinäyttelijän Filmfare Awards South -palkinto elokuvasta *[[Kanchivaram]]*.

### Tamil Nadu State Film Awards -palkinnot
* 1996 – Parhaan konnan Tamil Nadu State Film Award -palkinto elokuvasta *[[Kalki (elokuva)|Kalki]]*.
* 2000 – Parhaan konnan Tamil Nadu State Film Award -palkinto elokuvasta *[[Vaanavil]]*.
* 2005 – Parhaan konnan Tamil Nadu State Film Award -palkinto elokuvasta *[[Anniyan]]*.

### Zee Cine -palkinnot
* 2012 – Parhaan antagonistisen roolin näyttelijän Zee Cine -palkinto elokuvasta *[[Singham]]*.

### Apsara-palkinnot
* 2012 – Parhaan antagonistisen roolin näyttelijän Apsara-palkinto elokuvasta *[[Singham]]*.

### CineMAA Awards -palkinnot
* 2012 – Parhaan miessivuosan CineMAA Awards -palkinto elokuvasta *[[Dookudu]]*.

### SIIMA Awards -palkinnot
* 2012 – Parhaan miessivuosan SIIMA Awards -palkinto elokuvasta *[[Dookudu]]*.

## Lähteet

## Aiheesta muualla

* 
*
GG Caravan

**GG Caravan** on suomalaisista rap- ja hip hop -artisteista sekä eri alojen muusikoista koostuva 14-henkinen yhtye. Rap- ja romanimusiikin erilaisia vaikutteita yhdistävän yhtyeen esikoisalbumi julkaistiin 29. helmikuuta 2012. Yhtye soittaa folkahtavaa rap-musiikkia.

GG Caravan sai alkunsa osana sisäasiainministeriön ja EU-komission rahoittamaa Meijän puolue -tiedotuskampanjaa. *GG* nimen alussa tulee romanien kansallislaulusta *[[Gelem, gelem|Gelem Gelem]]*, joka tarkoittaa *Kuljen kuljen*. Kampanjaa varten tehtiin kahdeksan musiikkivideota, joihin musiikin sävelsivät Deep Insight -yhtyeen Tero Roininen ja Samu Wuori. Yhtye syntyi, kun osa videoiden tekemiseen osallistuneista muusikoista päätti tehdä kampanjamateriaaliin pohjautuvan yhtyeen nimeä kantavan musiikkialbumin. Albumi nousi julkaisuviikollaan Suomen virallisen listan kolmannelle sijalle.

Yhtye teki paluun kesäkuussa 2020, jolloin sillä oli live-esiintyminen, joka on myöhemmin katsottavissa Nelosen Ruutu-palvelussa.

## Diskografia
### Albumit
* *[[GG Caravan (albumi)|GG Caravan]]* (2012)
* *[[Vol. 2 (GG Caravanin albumi)|Vol. 2]]* (2022)
* *Instrumental* (2023)

### Musiikkivideot
* *Neighbour* (2011)
* *Permu* (2011)
* *Paaliachak* (2011)
* *Anna mun lentää* (2011)
* *Poste Restante* (2011)
* *Juoksulaulu* (2011)
* *On se hienoo* (2012)
* *Viimenen Puunoksa* (2020)
* *Unelma* (2023)

## Lähteet
Saturometri

**Saturometri** on laite, jolla mitataan kaasujen kokonaiskyllästystä vedessä. Sen avulla kalanviljelijä voi selvittää, onko vedessä liikaa kaasuja. Tällöin tarvitaan myös tieto ilmanpaineesta. Jos käsi veteen laitettaessa peittyy välittömästi ilmakupliin, on vesi ylikyllästetty.

Kaasujen kokonaiskyllästysprosentti S% voidaan laskea seuraavasti:

S\% = \frac{P_{atm} + P_{sat}}{P_{atm}} \cdot 100

missä Psat on saturometrin lukema ja Patm vallitseva ilmanpaine.
HMS Diamond (D35)

**HMS Diamond** (viirinumero D35) oli Britannian kuninkaallisen laivaston Daring-luokan hävittäjä.

## Valmistus

Alus tilattiin 24. tammikuuta 1945 John Brown and Companylta Clydebankistä, missä köli laskettiin 15. maaliskuuta 1949 telakkanumerolla 632. Alus laskettiin vesille 14. kesäkuuta 1950 ja valmistui 21. helmikuuta 1952.

## Palvelus
Aluksen keula vaurioitui pahoin 29. syyskuuta 1953 harjoituksissa Islannin vesillä törmäyksessä risteilijä *[[HMS Swiftsure (08)|HMS Swiftsuren]]* kanssa. Alus oli 1956 Suez]illa ja se siirrettiin Chathamin telakalle huollettavaksi 1959.

Alus kolaroi toisen kerran 1964 *[[HMS Salisbury]]n* kanssa. Se siirrettiin 1970 koululaivaksi Portsmouthiin ja romutettiin 12. marraskuuta 1981 Rainhamissa Kentissä.

## Lähteet
*
*
*

### Viitteet
HMS Delight (D119)

**HMS Delight** (viirinumero D119) oli Britannian kuninkaallisen laivaston Daring-luokan hävittäjä.

## Valmistus

Alus tilattiin 5. kesäkuuta 1944 Fairfield Shipbuilding and Engineering Companylta Govanista, missä köli laskettiin 5. syyskuuta 1946. Alus laskettiin vesille 21. joulukuuta 1950 ja valmistui 9. lokakuuta 1953.

## Palvelus
Alus romutettiin 1971.

## Lähteet
*
*
*

### Viitteet
HMS Diana (D126)

**HMS Diana** (viirinumero D126) oli Britannian kuninkaallisen laivaston Daring-luokan hävittäjä.

## Valmistus

Alus tilattiin 16. helmikuuta 1945 työnumerolla J14074 nimellä *HMS Druid* Hawthorn Leslieltä, mutta köliä ei koskaan laskettu (telakkanumero 682). Amiraliteetti peruutti tilauksen 18. joulukuuta.

Alus nimettiin huhtikuussa 1946 uudelleen *HMS Dianaksi*, jotta luokan nimet vastaisivat aiemman Daring-luokan aluksia. Tilaus uudistettiin Yarrow and Companylle Clydebankiin, missä köli laskettiin 3. huhtikuuta 1947 telakkanumerolla 1846. Alus laskettiin vesille 8. toukokuuta 1952 kumminaan amiraali Sir Rhoderick McGrigorin puoliso Lady McGrigor ja valmistui 19. maaliskuuta 1954.

## Palvelus
Alus liitettiin 25. toukokuuta 1954 Daring-luokan hävittäjistä muodostettuun osasto B:hen, jonka muut alukset olivat *[[HMS Diamond (D35)|HMS Diamond]]*, *[[HMS Duchess (D154)|HMS Duchess]]* ja *[[HMS Decoy (D106)|HMS Decoy]]*. Alus oli osaston mukana kaksi palvelusrupeamaa Välimerellä ennen kuin osasto lakkautettiin. Alus oli touko-kesäkuussa 1956 koeajoissa Australiassa.

Alus oli Suezin kriisissä risteilijä *[[HMS Newfoundland]]in* kanssa Punaisella merellä, missä se upotti 31. lokakuuta 1956 torpedoimalla *Newfoundlandin* kanssa tykistötaistelua käyvän Egyptin laivaston fregatin *[[Domiat]]in*.

Alus palautettiin palvelukseen 27. elokuuta 1957 ja luokiteltiin hävittäjäksi 2. lokakuuta. Se oli syyskuusta 1957 heinäkuuhun 1958 Välimerellä 5. hävittäjälaivueessa. Alus päätettiin modernisoida. Oltuaan lyhyen aikaa Devonportissa reservissä se siirrettiin 11. toukokuuta 1959 telakalle, mistä alus vapautui 20. tammikuuta 1961.

Seuraavana päivänä alus palautettiin palvelukseen 5. hävittäjälaivueeseen, jonka mukana se oli seuraavat kaksi vuotta Koti- ja Välimeren laivastoissa. Alus siirrettiin 3. tammikuuta 1963 Kaukoitään, missä se oli seuraavat kuusi vuotta lukuun ottamatta muutamaa matkaa Britteinsaarille. Alus kuului 22. ja 24. saattajalaivueeseen sekä 1. ja 2. hävittäjälaivueeseen.

Palattuaan Britteinsaarille alus sijoitettiin toukokuussa 1969 myyntilistalle. Se myytiin modernisoitavaksi Cammell Lairdille, joka luovutti sen *Decoyn* kanssa Perulle.

## Perun laivasto
Alus liitettiin Perun laivastoon nimellä *BAP Palacios*. Modernisointi toteutettiin Cammell Lairdilla 1970–1973, mikä toistettiin 1977–1978. Alus poistettiin palveluksesta 1993.

## Lähteet
*
*
*

### Viitteet
Rummuttajat

**Rummuttajat**, aiemmin *rumpukalat* (Sciaenidae) on välskärikalojen lahkoon kuuluva runsaslajinen kalaheimo. Rummuttajia esiintyy ympäri maapalloa lauhkeissa ja lämpimissä vesissä.

## Lajit ja tyypillisiä piirteitä
Heimosta tunnetaan 68 sukua ja noin 290 lajia. Rummuttajat ovat litteähkäjä kaloja ja kasvavat 5&ndash;200&nbsp;cm pitkiksi. Tyypillisiä piirteitä ovat pyrstöön asti jatkuva kylkiviiva ja pitkä selkäevä, jonka etu- ja takaosaa erottaa selvä notko. Eräillä lajeilla on kuonossaan viiksisäikeitä. Rummuttajat kykenevät muodostamaan uimarakkonsa ja lihaksiensa avulla raakkuvia tai rummunpärinältä kuulostavia ääniä, mistä ne ovat saaneet nimensä. Kaloilla on poikkeuksellisen suuret kuulokivet. Pohjaväriltään rummuttajalajit ovat valkeahkoja, hopeanharmaita tai tummanruskeita. Ruumiissa voi olla tummempia pysty- tai vinoraitoja. Nuorilla kaloilla voi olla laikkuja tai raitoja. Vanhimmat rummuttajien heimoon kuuluvien lajien fossiilit on löydetty Pohjois-Amerikasta ja ajoitettu eoseenikaudelle.

## Levinneisyys ja elintavat
Rummuttajalajit elävät lämpimissä ja lauhkeissa vesissä lähellä rannikkoa Atlantissa Välimeri mukaan luettuna, Intian valtameressä ja Tyynessämeressä. Pohjois-Amerikassa on yksi ja Etelä-Amerikassa 28 makeassa vedessä elävää lajia. Merten rummuttajia tavataan usein murtovedestä, muun muassa jokien suistoista. Kalat liikkuvat usein muta- tai hiekkapohjan tuntumassa yksin tai pieninä ryhminä. Rummuttajat syövät pieniä kaloja ja selkärangattomia eläimiä. Varsinkin suurimmat lajit ovat myös tärkeitä ihmisen ruokakaloja ja urheilukalastuksen kohteita.

## Lähteet
Tiikerihai (täsmennyssivu)

**Tiikerihai** voi tarkoittaa seuraavia:

* Tiikerihai (*Galeocerdo cuvier*), suurikokoinen hailaji
* Tiikerihait (*Carcharhinidae*), luomihaikalojen lahkoon kuuluva heimo
* Tiikerihai, Marvel-kustantamon luoma superroisto
* *[[Tiikerihai (televisiosarja)|Tiikerihai]]*, vuosina 1987–1988 esitetty suomalainen television viihdeohjelma
* ”Tiikerihai”, Onni Gideonin levyttämä iskelmäkappale.
Stuart Cloete

**Edward Fairly Stuart Graham Cloete** (23. heinäkuuta 1897 Pariisi, Ranska – 19. maaliskuuta 1976 Kapkaupunki, Etelä-Afrikka) oli eteläafrikkalainen kirjailija. Häneltä on julkaistu romaaneja, novelleja, runoja sekä elämäkertoja ja muita tietokirjoja.

Cloeten ensimmäinen romaani *Turning Wheels* ilmestyi vuonna 1937 ja se oli miljoonamenestys. Suomeksi sen on kääntänyt J. F. Ruotsalainen nimellä *[[Vierivät vankkurit]]* vuonna 1938 WSOY:n kustantamana.

## Lähteet
*
Parugu

**Parugu** () on vuonna 2008 ilmestynyt, Bhaskarin ohjaama telugunkielinen elokuva, jonka pääosia esittävät Allu Arjun, Sheela ja Prakash Raj. Elokuvan on tuottanut Dil Raju. Elokuva voitti parhaan vuonna 2008 ilmestyneen telugunkielisen elokuvan Filmfare Awards South -palkinnon.

Elokuva on dubattu malajalamiksi ja se on uudelleenfilmatisoitu orijaksi nimellä *[[Sanja aau Sanjana]]* ja bengaliksi nimellä *[[Sedin Dekha Hoechilo]]*.

## Juoni

Eräs Ramachandrapuramin kylän vaikutusvaltaisimmista miehistä, Neelakanta (Prakash Raj), ei usko rakkausavioliittoihin. Hänen vanhempi tyttärensä Subbalakshmi (Poonam Bajwa) karkaa vanhempiensa järjestämistä häistä alempiluokkaisen Erra Babu -nimisen miehen kanssa. Neelakanta yrittää löytää karkurit, ja hänen miehensä ottavat Erra Babun ystävät vangeiksi. Vankien joukossa on Krishna (Allu Arjun), joka rakastuu Neelakantan nuorempaan tyttäreen Meenaan (Sheela). Krishnan täytyy karata Meenan kanssa tai saada Neelakanta suostumaan heidän avioliittoonsa.

## Rooleissa

## Musiikki
Elokuvan soundtrack julkaistiin 8. huhtikuuta 2008. Sen on säveltänyt Mani Sharma. Kappaleet ovat sanoittaneet Ananth Sreeram, Sirivennela ja Chandrabose.

# 
# 
# 
# 
# 
# 

## Lähteet

## Aiheesta muualla
*